Swihungwana/swirungulwana: Swi Tenyekile - D Risenga.
Xiyenge lexi xi na swivutiso swimbirhi, XIVUTISO XA 4.1 na xa 4.2.
Hlawula xivutiso xin'we ntsena, u hlamula xona.
Tirhisa timinete ta 40 ku hlamula swivutiso swa xiyenge lexi.
Makasela u fikile exiticini a hlangana na vamkhaya va yena. A va yimangi nkarhi wo leha xitimela xa Louis Trichardt xi nga si fika. Va khandziyile, xi va rhwala xi pandza mananga ya sala ya hlangana. Xi ngwingwile vusiku lebyiyani ku kondza ri xa loko xi nghena eXitandzani. Eka Makasela no phaha a byi phahangi.
Nyika mavito ya vanhu lava Makasela a hlanganeke na vona exiticini.
Hikwalaho ka yini ku vuriwa leswaku vanhu lava Makasela a nga hlangana na vona i vamkhaya va yena?
I yini lexi endleke leswaku Makasela a nga khomiwi hi vurhongo exitimeleni?
Hi kwihi ku yelana ka vito ra xirungulwana lexi na timhaka leti humelelaka eka xona?
Xana loko Makasela a pfula sutikheyisi exitimeleni u kume yini ematshan'wini ya suti leyi a yi xaveke naswona mhaka ya kona ya khorwisa ke Seketela nhlamulo ya wena?
Hi ku vona ka wena ku nga va ku humelele yini hi Makasela endzhaku ko sala exihambukelweni xa xitimela a nga ambalangi nchumu?
Hlamula u ku: "Hi swona" kumbe u ku "A hi swona," kutani u seketela nhlamulo ya wena: Makasela a a ri munhu wo tsonana.
Hi ntila wun'we ntsena, tsala nkongomelo wa xirungulwana lexi.
Hi yihi dyondzo leyi u yi kumeke eka xirungulwana lexi?
Rivanti ri hlwele ku pfuriwa loko ndzi gongondze nkarhi wo leha, kambe loko ri pfuriwile ku vonaka Jefrowu na Sassie va khomiwa hi ku chava loku ku nga hlangana na ku tivona nandzu loko va ndzi vona. Kasi ," ku ehleketa Matiko loko a ta kavanyetiwa ku ehleketa ka yena hi Jefrowu loko a ku: "Nghena tatana. Teka xitulu kwalaho. U lava ku pfuniwa hi yini?
Xana Matiko a a lava ku pfuniwa hi yini?
Xana hi rihi vito ra Sassie ra ntiyiso naswona hikwalaho ka yini a thyiwile vito ra Sassie?
I yini lexi endleke leswaku Jefrowu na Sassie va khomiwa hi ku chava na ku tivona nandzu loko va vona Matiko a nghena?
Xana vito ra xirungulwana lexi ri yelana njhani na timhaka leti humelelaka eka xona?
Hi ku vona ka wena, Matiko a nga va a lemukile yini endzhaku ko vona ximbyanyana xi bonga no n'wi vukula loko a khumba borota ya xona eka siku leri?
Timhaka leti humelelaka eka xirungulwana lexi ta khorwisa ke Seketela nhlamulo ya wena?
Hi ku vona ka wena, i yini lexi a xi endla leswaku Sassie a nga tshamiseki endzhaku ka ku fika ka Matiko lero a kala a weriwa hi xibye lexi a a xi hlantswa xi fayeka?
Hlamula u ku: "Hi swona" kumbe u ku "A hi swona," kutani u seketela nhlamulo ya wena: Muneri na Jefrowu Kruger a va nga swi tsakeli leswaku Matiko a dya swakudya swa vona.
Kahlekahle loko Matiko a ta eka Jefrowu ro sungula a a ta ta lava yini?
Hi yihi dyondzo leyi kumekaka eka xirungulwana lexi?